1969 — 70 йй . Белорет районының “ Заря ” колхозында көлһыуланған ҡара тупраҡта азотлы ашламалар индергәндә ( 1 га ергә 45-әр кг тәьҫир итеүсе матдә ) яҙғы бойҙайҙың уңдырышлылығы — 3,4 ц / га , азотлы ашламалар һәм фосфорлы ашламалар индергәндә 6,4 ц / га арта ( Р.Г.Ихсанов һ.б. ) ; 1984 й. хужалыҡта ҡалдыҡ-карбонатлы ҡараһыу һоро тау-урман тупрағында үлән ҡатнашмаларын ( ҡылсыҡһыҙ ваҡ күстерә , болон бүтәгәһе , болон клеверы һәм күк гибридлы люцерна ) үҫтергәндә азотлы , фосфорлы һәм калийлы ашламалар индергәндә ( 1 га ергә 60-ар кг тәьҫир итеүсе матдә ) бесәндең уңдырышлылығы 60 ц / га ашыу тәшкил итә ( С.И.Йәнтүрин , Б.М.Миркин һ.б. ) .